section_heading: Klasifikacija i vrste
paragraph_text: Postoji nekoliko priznatih vrsta roda Anhanguera. A. santanae i A. blittersdorfi poznate su iz nekoliko ostataka, uključujući i lubanje iz formacije Santana u Brazilu. A. cuvieri i A. fittoni, isprva opisane kao vrste roda Pterodactylus, a potom roda Ornithocheirus, potječu iz malo mlađih stijena (albij) u Engleskoj. Djelići kostiju pterosaura koji su možda bili u srodstvu s rodom Anhanguera također su pronađeni u Queenslandu (Australija). Temeljito istražena vrsta A. piscator priključena je rodu Coloborhynchus (Veldmeijer, 2003.).